wickkiey/tamil-wikipedia-chunked huggingface dataset:
# பழநிபாரதி

**பழநிபாரதி** (*Pazhani Bharathi*, பிறப்பு:14 சூலை) தமிழ்த் திரைப்படப் பாடலாசிரியரும் கவிஞரும் ஆவார். திரைப்படங்களில் இவரது பாடல்கள் தனித்தன்மை கொண்டதாக விளங்கின. கவிதை நூல்கள் பலவும் எழுதிவரும் இவர் போர்வாள், நீரோட்டம், தாய், பாப்பா, மஞ்சரி, அரங்கேற்றம் போன்ற பத்திரிகைகளில் பணியாற்றியதோடு, தை என்னும் ஆண்டு இதழின் ஆசிரியர் குழுவிலும் ஒருவராக உள்ளார். *இளையராஜா இலக்கிய விருது* உட்பட பல விருதுகளை இவர் பெற்றிருக்கிறார்.  
இவரை உவமைக் கவிஞர் சுரதா "இதோ ஒரு மகாகவி புறப்பட்டு விட்டான்" என்று பாராட்டியுள்ளார். பெரும்புள்ளி என்ற திரைப்படத்தில் பாடல் எழுதி தமிழ்த் திரையுலகிற்கு அறிமுகமானார். 1500இற்கும் மேற்பட்ட திரைப்பாடல்களை எழுதியுள்ளார்.  
இவர் விடுதலைப் புலிகளின் தலைவர் பிரபாகரனின் 60ஆவது பிறந்தநாளுக்குப் பிரபாகரன்... வழித்துணையல்ல.. வழி என்ற பாடலை எழுதி வெளியிட்டார்.
# பழநிபாரதி

## வாழ்க்கைக் குறிப்பு

பழநிபாரதி காரைக்குடியில் உள்ள செக்காலையில் சாமி பழனியப்பன் கமலா இணையருக்குப் பிறந்தார். இவருக்கு 4 சகோதரிகளும், சகோதரர் ஒருவரும் உள்ளனர். இவருடைய தந்தை தவத்திரு குன்றக்குடி அடிகளாரின் உதவியாளரும் பாரதிதாசன் கவிதாமண்டலத்தைச் சேர்ந்த கவிஞரும் ஆவார். இவரின் தந்தையார் வேலை தேடிச் சென்னைக்குக் குடும்பத்துடன் இடம் பெயர்ந்தபோது தமிழக அரசின் செய்தி மக்கள் தொடர்புத் துறையின் *தமிழரசு* பத்திரிகையில் பணி கிடைத்தது. இதனால் இவரது படிப்பும், வளர்ச்சியும் சென்னையிலேயே அமைந்தது. சென்னையிலுள்ள மாநகராட்சிப் பள்ளிக்கூடத்தில் ஆரம்பக் கல்வியும் கோடம்பக்கம் ஆற்காடு சாலையில் இருக்கும் கணபதி மேனிலைப் பள்ளியில் பன்னிரெண்டாம் வகுப்பு வரையிலும் படித்தார். அதன்பிறகு திரைத் துறையில் படத்தொகுப்புப் பணியில் ஆர்வம் தோன்ற, தமிழ்நாடு அரசின் திரைப்படக் கல்லூரியில் சேர முயற்சித்தார். ஆனால், இவரின் முயற்சி வெற்றியடையவில்லை. அதுபோலவே ஹார்வர்டு பல்கலைக்கழகத்தின் தமிழ் இருக்கைக் கீதம் ஒன்றினையும் இயற்றித் தந்துள்ளார். இதற்கு ஊதியம் பெறவில்லை என்பது குறிப்பிடத்தக்கது.
# பழநிபாரதி

## கவிதை நூல்கள்

பழனி பாரதி எழுதியுள்ள கவிதை நூல்கள்.
- நெருப்புப் பார்வைகள்
- வெளிநடப்பு
- காதலின் பின்கதவு
- மழைப்பெண்
- முத்தங்களின் பழக்கூடை
- புறாக்கள் மறைந்த இரவு
- தனிமையில் விளையாடும் பொம்மை
- தண்ணீரில் விழுந்த வெயில்
- சூரியனுக்குக் கீழ் ஒரு வெள்ளைக் காகிதம்
# பழநிபாரதி

## பாடலாசிரியராக

1. 1991 - பெரும்புள்ளி (அறிமுகம்)-
1. 1992 - அன்னை வயல்
1. 1993 - கோகுலம்
1. 1994 - புதிய மன்னர்கள்
1. 1995 - முறை மாமன்
1. 1996 - மேட்டுக்குடி 
1. 1996 - செங்கோட்டை 
1. 1996 - பூவே உனக்காக
1. 1996 - உள்ளத்தை அள்ளித்தா
1. 1997 - சூர்யவம்சம்
1. 1997 - தேடினேன் வந்தது
1. 1997 - ராசி
1. 1997 - பூச்சூடவா
1. 1997 - பெரிய இடத்து மாப்பிள்ளை
1. 1997 - உல்லாசம் 
1. 1997 - பெரிய மனுஷன் 
1. 1997 - அருணாச்சலம் 
1. 1997 - நந்தினி 
1. 1997 - கல்யாண வைபோகம்
1. 1997 - காதலுக்கு மரியாதை 
1. 1998 - ஆசைத் தம்பி 
1. 1998 - அரிச்சந்திரா 
1. 1998 - அவள் வருவாளா 
1. 1998 - என் உயிர் நீதானே
1. 1998 - பொன்மனம்
1. 1998 - கிழக்கும் மேற்கும் 
1. 1998 - உன்னிடத்தில் என்னை கொடுத்தேன்
1. 1999 - தொடரும்
1. 1999 - என்றென்றும் காதல் 
1. 1999 - புதுக்குடித்தனம் 
1. 2000 - பாரதி
1. 2000 - கண்ணுக்குள் நிலவு
1. 2001 - காசி 
1. 2001 - ரிஷி
1. 2001 - தாலி காத்த காளியம்மன்
1. 2001 - நந்தா
1. 2001 - பிரண்ட்ஸ்
1. 2001 - ஸ்டார்
1. 2002 - ஜெயம் 
1. 2002 - கார்மேகம்
1. 2002 - ரமணா
1. 2003 - மனசெல்லாம்
1. 2003 - அன்பே அன்பே 
1. 2003 - புன்னகை பூவே
1. 2003 - பிதாமகன்
1. 2004 - குத்து
1. 2005 - மாயாவி 
1. 2006 - வாத்தியார் 
1. 2007 - நான் அவன் இல்லை 
1. 2009 - குரு என் ஆளு 
1. 2010 - திருப்பூர் 
1. 2018 - கேணி
1. - தமிழரசன் (வெளிவர இருக்கும் திரைப்படம்)
# பழநிபாரதி

## தொலைக்காட்சி நிகழ்ச்சிகள்

- கோலங்கள் (பாடல் எழுதியது மட்டும்)
# பழநிபாரதி

## விருதுகள்

| 1997 | தமிழக அரசு திரைப்பட விருதுகள் | சிறந்த பாடலாசிரியருக்கான தமிழக அரசின் திரைப்பட விருது | *காதலுக்கு மரியாதை* திரைப்படத்திற்காக |
| --- | --- | --- | --- |
| 1998 | கலைமாமணி விருது | திரைப்பட ஆளுமை | தமிழ்நாடு அரசின் உயரிய விருது |
| 2021 | கவிக்கோ விருது | } |  |  
- 1996 - உள்ளத்தை அள்ளித்தா திரைப்படத்திற்காக சிறந்த பாடலாசிரியருக்கான *சினிமா எக்சுபிரசு விருது*
- 1997- காதலுக்கு மரியாதை திரைப்படத்திற்காக சிறந்த பாடலாசிரியருக்கான தமிழக அரசின் விருது
- 1998 - கலை வித்தகர் கண்ணதாசன் விருது
- 2007- இசைஞானி இளையராஜா இலக்கிய விருது
- பிதாமகன் திரைப்படத்திற்காக *ஐ. டி. எப். ஏ - பன்னாட்டுத் தமிழ்த் திரைப்பட விருது*
# திருத்துறைப்பூண்டி பிறவி மருந்தீஸ்வரர் கோயில்

**பிறவி மருந்தீஸ்வரர் கோயில்** திருத்துறைப்பூண்டியில் அமைந்துள்ள சிவாலயமாகும். unmay
# திருத்துறைப்பூண்டி பிறவி மருந்தீஸ்வரர் கோயில்

## இறைவன், இறைவி

இவ்வாலயத்தின் மூலவர் பிறவி மருந்தீஸ்வரர் எனவும், அம்பிகை பெரியநாயகி என்றும் அழைக்கப்படுகிறார்.
# திருத்துறைப்பூண்டி பிறவி மருந்தீஸ்வரர் கோயில்

## சிறப்பு

இவ்வாலயத்தில் அஸ்வினி நட்சத்திரத்திற்குரிய தேவதைகள் சிவபெருமானை வழிபடுவதால், இவ்வாலயம் அஸ்வினி நட்சத்திரத்திற்கு உரிய ஆலயமாக கருதப்படுகிறது.
# கிளாட் ஆல்வாரஸ்

**கிளாட் ஆல்வாரஸ்** (Claude Alwares) என்பவர் கோவாவைச் சேர்ந்த ஒரு இயற்கை வேளாண் அறிஞர் ஆவார். சுற்றுச் சூழல் போராளி எனவும் மதிக்கப்படுகிறார் தொடக்கக் காலத்தில் கல்வியாளராக இருந்தவர். இயற்கை விவசாயம் பற்றிச் சில நூல்களை எழுதியுள்ளார்.
# கிளாட் ஆல்வாரஸ்

## பணிகள்

கிளாட் ஆல்வாரஸ் சுற்றுச் சூழல் கண்காணிப்புக் குழுவான கோவா அறக் கட்டளையின் இயக்குநராக உள்ளார். நெதர்லாந்தில் ஆய்வுப் பட்டம் பெற்றார். இந்தியாவில் இயற்கை வேளாண்மை நிறுவனம் என்னும் அமைப்பைத் தொடங்கி அந்த அமைப்பின் நிருவனச் செயலாளராக இருந்தார். தற்பொழுது அதன் மத்திய செயலக இயக்குநராக வினையாற்றி வருகிறார்.
கிளாட் ஆல்வாரசின் மனைவியும் சூழலியல் ஆர்வலராகவும் செயல்படுபவராகவும் உள்ளவர். இந்தத் தம்பதிகள் சுற்றுச் சூழலைப் பாதுகாப்பதில் இணைந்து பணியாற்றுகிறார்கள்.
# கிளாட் ஆல்வாரஸ்

## பரப்பும் கருத்துகள்

கார்ப்போரேட்டுகளின் நலன்களுக்காக விவசாய நிலங்களைக் கையகப் படுத்தும் முயற்சி நல்லதில்லை என்பது இவருடைய கருத்து.
மரபணு மாற்றுப் பயிர்களை அறிமுகப்படுத்துதலும் அவற்றை ஊக்கப் படுத்துதலும் தவறு என்று கூறி வருகிறார்.
வேதி விவசாயத்தால் கிடைப்பதைவிட இயற்கை விவசாயம் உற்பத்தி செய்யும் உணவுப் பொருள் கூடுதலாக இருக்குமே ஒழிய குறையாது என்று திட்டவட்டமாகச் சொல்கிறார்.
# கிளாட் ஆல்வாரஸ்

## நூல்களும் கட்டுரையும்

- Organic Farming Sourcebook
- Fish Curry and Rice A Source Book on Goa, Its Ecology and Life-style (2002)
- The Great Gene Robbery (Article)
# மார்க்கண்டேயன் (பக்கவழி நெறிப்படுத்துதல்)

இப்பக்கம் மார்க்கண்டேயன் என்ற தலைப்பினைத் தொடர்புடைய பக்கங்களுக்கான நெறிபடுத்துதல் பக்கமாகும்.  
- மார்க்கண்டேயர் - இந்து தொன்மவியலில் சிவபெருமானால், எமனிடமிருந்து காப்பாற்றப்பட்டவர்.
- மார்க்கண்டேய புராணம் - மார்க்கண்டேயரின் வரலாற்றை விவரிக்கும் புராணம்
- மார்க்கண்டேய கட்சு
- மார்க்கண்டேயனார்
- மார்க்கண்டேயனார் காஞ்சி
# மாட் என்றி

**மாத்தியூ ஜேம்சு என்றி** (*Matthew James Henry*, பிறப்பு: 14 டிசம்பர் 1991) நியூசிலாந்து துடுப்பாட்ட வீரர். வலக்கை விரைவு வீச்சு பந்துவீச்சாளரான இவர் நியூசிலாந்து ஏ அணியில் விளையாடியவர். தனது முதலாவது பன்னாட்டுப் போட்டியை 2014 சனவரியில் இந்திய அணிக்கு எதிராக விளையாடினார். 2014 டிசம்பரில் முதலாவது பன்னாட்டு இருபது20 போட்டியை நியூசிலாந்து அணிக்காக பாக்கித்தானுக்கு எதிராக அமீரகத்தில் விளையாடினார். 2015 உலகக்கிண்ண அணியின் 15 இறுதியாளர்களில் ஒருவராக ஆரம்பத்தில் சேர்க்கப்படாவிட்டாலும், பின்னர் ஆடம் மில்னி காயமடைந்ததை அடுத்து அணியில் சேர்க்கப்பட்டார்.
# மன்னார் மோகனப்பள்ளு

**மன்னார் மோகனப்பள்ளு** தஞ்சாவூர் அரண்மனை சுவடி நூலகத்தில் தஞ்சாவூர் நாயக்க மன்னர் விஜயநாயக்கரால் சேர்க்கப்பெற்ற தமிழ்ச்சுவடியாகும்.
# மன்னார் மோகனப்பள்ளு

## சிற்றிலக்கியம்

இது சிற்றிலக்கிய வகைப்பாட்டில் அடங்கும்.
# மன்னார் மோகனப்பள்ளு

## பாடல்கள்

இரண்டு காப்புச்செய்யுள்களோடு தொடங்கும் இப்பள்ளு, 11 பாடல்களைக் கொண்டுள்ளது. மன்னார்குடி ராஜகோபாலப்பெருமாளான மன்னார் பெயரில் பள்ளு இலக்கியமாக இது அமைந்துள்ளது.
# மன்னார் மோகனப்பள்ளு

## அமைப்பு

தொல்காப்பியம் குறிப்பிடுகின்ற இலக்கண அமைதிக்கேற்றவாறு, சிலம்பில் காணப்படுகின்ற விருந்திற்பாணி, ஏர்மங்கலம், முகவைப்பாட்டு முதலிய பாடல்களை ஒத்து அமைந்துள்ள இப்பள்ளு இலக்கியம், ஆடும்பள்ளி, அழகுடைய பள்ளி போன்ற வரிக்கூத்துக்களைத் தழுவியும் உள்ளது.
# சபிதா ஆனந்த்

**சபிதா ஆனந்த்** ஒரு இந்தியத் திரைப்பட நடிகை ஆவார். மலையாளத்தில் 1980களின் முன்னணி நடிகைகளில் ஒருவராகத் திகழ்ந்த இவர், 1950, மற்றும் 1960களில் மலையாளத் திரைப்படத்துறையில் முன்னணி நடிகரான ஜே. ஏ. ஆர். ஆனந்தின் மகளாவார்.
# சபிதா ஆனந்த்

## திரை வாழ்க்கை

1987ஆம் ஆண்டில் *உப்பு* என்னும் மலையாளத் திரைப்படத்தில் கதாநாயகியாக அறிமுகமானார். மலையாளத்தில் சுமார் 100 திரைப்படங்களுக்கு மேல் கதாநாயகியாக நடித்துள்ள இவர் மலையாளத்தில், மம்மூட்டி, மோகன்லால் உள்ளிட்ட முன்னணி நடிகர்கள் அனைவருடனும் கதாநாயகியாக நடித்துள்ளார். மலையாளத்தை தொடர்ந்து தமிழிலும், கன்னடத்திலும் பல திரைப்படங்களில் நடித்துள்ளார். தற்போது துணை கதாப்பாத்திரங்களிலும், தொலைக்காட்சித் தொடர்களிலும் நடித்து வருகிறார்.
# சபிதா ஆனந்த்

## நடித்த திரைப்படங்கள்

### தமிழ்த் திரைப்படங்கள்

- 2008 வம்புசண்டை
- 2006 சாசனம்
- 2006 ஈ
- 2005 செல்வம்
- 2004 மீசை மாதவன்
- 2004 எங்கள் அண்ணா
- 2002 பாலா
- 2000 வானத்தைப் போல
- 1998 புதுமைப்பித்தன்
- 1996 காதல் கோட்டை கமலியின் சகோதரி
- 1994 வீரப் பதக்கம்
- 1994 சக்திவேல்
- 1993 உள்ளே வெளியே - ராஜலட்சுமி
- 1992 சின்னத் தாயே - ராசம்மா
- 1989 திருப்புமுனை
- 1988 என்னை விட்டுப் போகாதே
- 1987 சின்னப் பூவே மெல்லப் பேசு - எஸ்தர்
- 1985 ஹேமாவின் காதலர்கள்
- 1982 கோபுரங்கள் சாய்வதில்லை
# சபிதா ஆனந்த்

## தொலைக்காட்சித் தொடர்கள்

| ஆண்டு | தொடர் | கதாப்பாத்திரம் | தொலைக்காட்சி | மொழி | குறிப்புகள் |
| --- | --- | --- | --- | --- | --- |
| 2004 | *கோலங்கள்* | தைலாம்பாள் | சன் தொலைக்காட்சி | தமிழ் |  |
| 2006 | *பெண்* | சன் தொலைக்காட்சி | தமிழ் |  |  |
| 2008 | *ஓமனத்திங்கள் பக்சி* | ஏசியாநெட் | மலையாளம் |  |  |
| 2010-2013 | *தியாகம்* | சன் தொலைக்காட்சி | தமிழ் |  |  |
| 2011-2013 | *சினேககூடு* | சூர்யா தொலைக்காட்சி | மலையாளம் |  |  |
| 2013–தற்போது வரை | *தெய்வமகள்* | சரோஜா தேவராஜ் | சன் தொலைக்காட்சி | தமிழ் | } |
2017 மாப்பிள்ளைை விஜய் tv  
2019 நாம் இருவர் நமக்கு இருவர் விஜய் டிவி
# ஐ-1கே

**ஐ-1கே** (I-1K) இன்சாட்-1000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது. இவ்வகை செயற்கைக்கோள்கள் எடை குறைந்த புவிநிலை செயற்கைக்கோள்கள் ஆகும். இவை பொதுவாக நிலப்பரப்பையும் காலநிலையையும் அறியப் பயன்படுத்தப்படுகின்றன.
# ஐ-1கே

## வடிவமைப்பு

ஐ-1கே வகை செயற்கைக்கோள்கள் சுமார் 1,050 முதல் 1,100 கிலோகிராம் எடை கொண்டவை. இதன் வடிவம் 1.505 மீ × 1.476 மீ × 1.530 மீ ஆகும். இதற்குத் தேவையான மின்திறன் 500 முதல் 1000 வாட்டுகள். இதன் ஆயுட்காலம் 7 முதல் 12 ஆண்டுகள்.
# ஐ-1கே

## ஐ-1கே செயற்கைக்கோள்கள்

இதுவரை,
- கல்பனா-1
- மங்கள்யான்
- ஐ.ஆர்.என்.எஸ்.எஸ்-1ஏ
- ஜிசாட்-12
ஆகிய செயற்கைக்கோள்கள் இந்த வகையில் ஏவப்பட்டுள்ளன.
# ஐ-1கே

## இதையும் பார்க்கவும்

- ஐ-2கே
- ஐ-3கே
- ஐ-4கே
# ஐ-2கே

**ஐ-2கே** (I-2K) இன்சாட்-2000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது. இவை 2,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 3,000 வாட்டுகள் மின்திறன் தேவைப்படும்.
# ஐ-2கே

## ஆயுட்காலம்

இந்த வகை செயற்கைக்கோள்கள் 12 ஆண்டுகள் முதல் 18 ஆண்டுகள் வரை செயலில் இருக்கும்.
# ஐ-2கே

## ஐ-2கே செயற்கைக்கோள்கள்

இதுவரை,
- இன்சாட்-3பி
- இன்சாட்-3சி
- இன்சாட்-3டி
- இன்சாட்-3இ
- இன்சாட்-4சி
- இன்சாட்-4சிஆர்
- இன்சாட்-4இ
- ஐஆர்ஸ்-1சி
- ஐஆர்ஸ்-1டி
- ஐஆர்ஸ்-பி3
- ஜிசாட்-1
- ஜிசாட்-2
- ஜிசாட்-3
- ஜிசாட்-4
- ஜிசாட்-4பி
- ஜிசாட்-6
- ஜிசாட்-7
- ஜிசாட்-9
- ஜிசாட்-14
ஆகிய செயற்கைக்கோள்கள் இந்த வகையில் ஏவப்பட்டுள்ளன.
# ஐ-2கே

## இதையும் பார்க்கவும்

- ஐ-1கே
- ஐ-3கே
- ஐ-4கே
# ஐ-3கே

**ஐ-3கே** (I-3K) என்பது இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது. இவை 3,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 6,500 வாட்டுகள் மின்திறன் தேவைப்படும்.
# ஐ-3கே

## ஐ-3கே செயற்கைக்கோள்கள்

- யுடில்சாட் 28பி
- ஜிசாட்-8
- ஜிசாட்-10
- இன்சாட்-4ஏ
- இன்சாட்-4பி
- ஜிசாட்-15 (திட்டமிடப்பட்டுள்ளது)
- ஜிசாட்-16 (திட்டமிடப்பட்டுள்ளது)
- ஜிசாட்-4 (திட்டமிடப்பட்டுள்ளது)
ஆகிய செயற்கைக்கோள்கள் இந்த வகையைச் சார்ந்தவை.
# ஐ-3கே

## இதையும் பார்க்கவும்

- ஐ-1கே
- ஐ-2கே
- ஐ-4கே
# மின்னோட்டச் செறிவு

**மின்னோட்டச் செறிவு** (Current density) என்பது ஒரு சதுர அலகு பரப்பளவில் பாயும் மின்னோட்டம் ஆகும். இதன் அலகு *ஆம்பியர்/சதுர மீட்டர்* ஆகும். மின்னோட்டச் செறிவானது மின் மற்றும் மின்னணு வடிவமைப்பிலும் உருவாக்கத்திலும் முக்கியப் பங்கு வகிக்கிறது. மின்சுற்றின் செயல்படு திறனானது மின்னோட்டச் செறிவினைப் பொறுத்து அமையும். மின்னோட்டத்தின் அதிர்வெண் அதிகமாக இருந்தால் புறணி விளைவின் காரணமாய் மின்னோட்டச் செறிவும் அதிகமாக இருக்கும்.
# ஐ-4கே

**ஐ-4கே** (I-4K) என்பது இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது. இவை 4,000 கிலோகிராம் முதல் 5,000 கிலோகிராம் எடைப்பிரிவில் தயாரிக்கப்படுபவை. இவற்றிற்கு 10,000 வாட்டுகள் முதல் 13,000 வாட்டுகள் மின்திறன் தேவைப்படும்.
# ஐ-4கே

## ஐ-4கே செயற்கைக்கோள்கள்

இதில்,
- ஜிசாட்-11
இந்த வகைச் செயற்கைக்கோள் ஆகும்.
# ஐ-4கே

## இதையும் பார்க்கவும்

- ஐ-1கே
- ஐ-2கே
- ஐ-3கே
# ஜான்சன்-நைகிஸ்ட் இரைச்சல்

**ஜான்சன்-நைகிஸ்ட் இரைச்சல்** (Johnson–Nyquist noise) என்பது ஒரு மின்கடத்தியில் மின்னோட்டம் நிகழும் போது, வெப்ப மிகுதியினால் ஏற்படும் மின்னிரைச்சல் ஆகும். (இந்த மின்னிரைச்சலை **வெப்ப மின் இரைச்சல்**, **ஜான்சன் இரைச்சல்**, **நைகிஸ்ட் இரைச்சல்** என்று பலவாறாக அழைப்பார்கள்.) பெரும்பாலான இடங்களில் மின்னோட்டம் நிகழ்வதற்குக் காரணம் அங்குள்ள எதிர்மின்னிகள் ஒரு திசையில் ஓடுவதாலேயே. வெப்பம் அதிகமாகும் போது, எதிர்மின்னிகள் ஆற்றல் அடைந்து ஓடும் திசையில் சிறு மாற்றங்கள் ஏற்படுகின்றன. இது மொத்த மின்னோட்டத்தைக் குறைத்தும் அதிகப்படுத்தியும் மின்னோட்டத்தின் அளவை சிறிது மாற்றுகின்றது. இந்த சிறு சிறு மாற்றங்களே நைகிஸ்ட் இரைச்சலுக்குக் காரணம்.  
ஒரு கடத்தியில் உண்டாகும் வெப்ப மின் இரைச்சல் **வெள்ளை இரைச்சல்** என்று அழைக்கப் படும். வெப்பம் எதிர்மின்னிகளைத் தாக்கி அவற்றுக்கு ஆற்றலைக் கொடுக்கிறது. அந்த ஆற்றலில் எல்லா வகையான அதிர்வெண்களும் கலந்து இருக்கும்.
# ஜான்சன்-நைகிஸ்ட் இரைச்சல்

## வரலாறு

ஜான்சன் என்ற அமெரிக்க பொறியாளர் 1926-இல் ஒரு கடத்தியில் உண்டாகும் வெப்ப மின் இரைச்சலின் அளவை மின் கருவிகள் கொண்டு அளந்தார்.  
தன்னுடைய ஆய்வின் முடிவுகளை **நைகிஸ்ட்** என்ற அமெரிக்க பொறியாளரிடம் காண்பித்தார். **நைகிஸ்ட்** ஜான்சனின் ஆய்வு முடிவுகளை வைத்து அதற்கான விளக்கங்களை எழுதி வெளியிட்டார்.
# ஜான்சன்-நைகிஸ்ட் இரைச்சல்

## மின்னழுத்த இரைச்சலும் ஆற்றலும்

ஓர் மின் தடயத்தின் வழியாகச் செல்லும் மின்னோட்டத்தில் உள்ள இரைச்சல் மின்னழுத்தத்திலும் தோன்றும். எனவே, இரைச்சல் தரும் ஒரு மின்தடயத்தை இரைச்சல் இல்லா மின்தடையாகவும் இரைச்சல் மின்னழுத்தமாகவும் பிரிக்கலாம். இரைச்சல் மின்னழுத்தத்தைக் கீழ்க் கண்ட சமன்பாட்டால் சுருக்கமாகக் குறிக்கலாம்:
:<math>
v_{n} = \sqrt{ 4 k_\text{B} T R \Delta f }
</math>
இதில், <math> v_{n} </math> என்பது இரைச்சல் மின்னழுத்தம்; T வெப்பநிலை, R மின்தடை, <math>\Delta f </math> இரைச்சல் மின்னழுத்தத்தின் பட்டையகலம்,
<math> k_\text{B} </math> போல்ட்சுமன் மாறிலி (Boltzmann constant) எண் ஆகும்.
இரைச்சல் ஆற்றலை
:<math>
P = k_\text{B} \,T \Delta f
</math>
என்று எழுதலாம்.
# ஜான்சன்-நைகிஸ்ட் இரைச்சல்

## இரைச்சல் மின்னோட்டம்

ஒரு மின்தடயத்தில் ஓடும் மின்னோட்டத்தில் உள்ள இரைச்சலை அந்த மின்தடயத்துக்கு இணையாக பொருத்தப் படும் மின்னோட்ட ஊற்றாகக் கருதலாம்.
:<math>
i_n = \sqrt
# மின் முறிவு

**மின் முறிவு** (electrical breakdown) என்பது அரிதில் கடத்தி போன்ற ஒரு பொருளில் அளவுக்கும் அதிகமான மின்னழுத்தம் கொடுக்கும் போது, அப்பொருளின் மின்தடை மிகவும் குறைந்து, மின்கடத்தியாக மாறும் நிகழ்வாகும். மின் முறிவு திட, திரவ, வாயு ஆகிய அனைத்துப் பொருள்களிலும் நடைபெறும். ஆனால், ஒவ்வொன்றிலும் மின் முறிவு என்பது வெவ்வேறு விதமாக நிகழும்.
# மின் முறிவு

## அரிதில் கடத்தியும் மின் முறிவும்

ஒரு அரிதில் கடத்தி மின்சாரத்தைக் கடத்தாது. இவ்வாறான அரிதில் கடத்திகள் மின் கம்பிகளின் மீது மின்காப்புப் பொருட்களாகப் பயன்படுத்தப்படுகின்றன. பல இடங்களில், மின்கம்பிகள் ஒன்றையொன்று தொட்டுக் கொள்ளாதவாறு இடையில் அரிதில் கடத்திகள் வைக்கப்பட்டிருக்கும். மின்மாற்றிகள், மின் தேக்கிகள் போன்றவற்றில் அரிதில் கடத்திகள் பொருத்தப்பட்டிருப்பதைக் காணலாம்.  
மின்சாரக் கம்பங்களில், ஒரு கம்பிக்கும் மற்றொரு கம்பிக்கும் போதிய இடைவெளி விடப்பட்டிருப்பதை காணலாம். இந்த இடைவெளியில் இருக்கும் காற்று ஓர் அரிதில் கடத்தி. அது இங்கே பெரும்பான்மையான வேளைகளில் மின்காப்பானாக இருந்து மின்சாரம் ஒரு கம்பியில் இருந்து மற்றொரு கம்பிக்குத் தாவாமல் தடுக்கின்றது.
# மின் முறிவு

## மின்னோட்டமும் மின் முறிவும்

ஒரு வாயுப் பொருளில், மின் முறிவு உண்டாகும் போது அதில் நிகழும் மின்னோட்டம் எவ்வாறு மாற்றமடைகின்றது என்பது படத்தில் காட்டப் பட்டுள்ளது. பொதுவாகவே, காற்று போன்ற வாயுப் பொருட்களில் மின்னூட்டம் கொண்ட மின்னணுக்கள் இருக்கும். மின்னழுத்தம் கொடுக்கும் போது, இந்த மின்னணுக்கள் ஒரு திசையை நோக்கி ஓடுகின்றன. இந்த ஓட்டத்தை மின்னோட்டம் என்கிறோம். மின்னழுத்தம் அதிகமாக, மின்னணுக்கள் இன்னும் வேகமாக ஓடுகின்றன. இது படத்தில் 1 என்று குறிக்கப் பட்டுள்ளது. அடுத்து, 2 என்று காட்டப் பட்டுள்ள பகுதியில், மின்னழுத்தை அதிகரித்தாலும் மின்னோட்டம் அதிகமாவதில்லை. இதற்குக் காரணம், மின்னணுக்கள் ஒரு குறிப்பிட்ட வேகத்துக்கு மேல் செல்ல முடிவதில்லை. மின்னழுத்தத்தை இன்னும் கூட்டினால், மின் முறிவு உண்டாகத் தொடங்குகின்றது. வாயுப் பொருளில் உள்ள அணுக்களில் இருக்கும் எதிர் மின்னிகள் அங்கிருந்து வெளியே இழுக்கப் படுகின்றன. இவ்வாறு அணுக்கள் மின்னனுக்களாக மாறி, பின் ஓடத் தொடங்குகின்றன. இதனால், மின்னோட்டம் அதிகமாகின்றது. இது 3 என்று படத்தில் குறிக்கப் பட்டுள்ளது. மின்னழுத்தம் இன்னும் அதிகமாக, மேலும் பல மின்னணுக்கள் உருவாகி, மின்னோட்டம் பேரளவில் ஓடுகின்றது. இது 4 என்று படத்தில் குறிக்கப்பட்டுள்ளது. இதை டவுன்சென்ட் மின்னிறக்கம் (Townsend discharge) என்பர்.
# உத்தரப் பிரதேச மாவட்டப் பட்டியல்

உத்தரப் பிரதேச மாநிலம் நிர்வாகத்தின் பொருட்டு 18 நிர்வாகக் கோட்டங்களாகவும், 75 வருவாய் மாவட்டங்களாக பிரிக்கப்பட்டுள்ளது.
# உத்தரப் பிரதேச மாவட்டப் பட்டியல்

## கோட்டங்கள்

மாநிலத்தின் 18 நிர்வாகக் கோட்டங்கள்]]  
உத்தரப் பிரதேசம் மாநிலத்தின் 18 நிர்வாகக் கோட்டங்களின் கீழ், 75 வருவாய் மாவட்டங்கள் அமைந்துள்ளன. நிர்வாகக் கோட்டங்கள் விவரம்.
- ஆக்ரா
- அசம்கர்
- அலகாபாத்
- கான்பூர்
- கோராக்பூர்
- சித்ரகூட்
- ஜான்சி
- தேவிபதான்
- பைசாபாத்
- பரைச்
- பரேலி
- பஸ்தி
- மிர்சாப்பூர்
- மொராதாபாத்
- மீரட்
- லக்னௌ
- வாரணாசி
- சகாரன்பூர்
# விக்கிப்பீடியா:கலைக்களஞ்சியத் தலைப்புகள்/கலைக்களஞ்சியம்

தமிழ் வளர்ச்சிக் கழகம் வெளியிட்ட பத்து தொகுதி கலைக்களஞ்சியங்களில் இடம்பெற்றுள்ள தலைப்புகளை இங்கு தொகுக்கலாம். தலைப்புகளை அகர வரிசையில் தரலாம். கூடவே, ஆங்கில விக்கிப்பீடியா இணைப்பையும் கட்டுரையுடன் தொடர்புடைய குறிச்சொற்களையும் தரலாம்.  
- தொகுதி 1
- தொகுதி 2
- தொகுதி 3
- தொகுதி 4
- தொகுதி 5
- தொகுதி 6
- தொகுதி 7
- தொகுதி 8
- தொகுதி 9
- தொகுதி 10
# விக்கிப்பீடியா:கலைக்களஞ்சியத் தலைப்புகள்/கலைக்களஞ்சியம்

## பொருள் குறிப்பு அகராதி

அ ஆ இ ஈ உ ஊ எ ஏ ஐ ஒ ஓ ஔ  
க ங ச ஞ ட ண த ந ப ம ய ர ல வ ழ ள ற ன  
ஃ  
ஜ ஸ்ரீ ஷ ஸ ஹ க்ஷ
# கன்னங்குளம்

**கன்னங்குளம்** என்பது இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் இராதாபுரம் வட்டத்தில் வள்ளியூர் ஊராட்சி ஒன்றியத்தில் லெவிஞ்சிபுரம் ஊராட்சிக்கு உட்பட்ட கிராமமாகும். இது திருநெல்வேலி-கன்னியாகுமரி மாவட்ட எல்லையில் அமைந்துள்ளது.
கன்னங்குளத்தில் அஞ்சல் நிலையம், அரசு ஆரம்ப சுகாதார நிலையம் ஆகிய அவதிகள் உள்ளன.  
இந்த ஊருக்கு ஒரு பழமை வாய்ந்த வரலாறு உண்டு இது சேர பாண்டியர்களின் எல்லைப் பகுதியாக கருதப்பட்டது. இந்த ஊரில் சுமார் 400 வருடங்களுக்கு முன்பு சுங்கச்சாவடி இருந்ததற்கான அடையாளங்கள் உள்ளன. மேலும் இது மிகவும் பழமை வாய்ந்த ஊர் பல மன்னர்களின் படையெடுப்புக்கு பின்பு வெற்றி பெற்ற மன்னனின் எல்கை பகுதியாக இது கருதப்பட்டது. இந்த ஊரில் இரண்டுக்கு குளங்கள் உள்ளது அதில் ஒன்றின் பெயர் கன்னங்குளம் இந்த குளத்தின் பெயர் காரணம் கொண்டு இந்த ஊருக்கு பெயர் வந்தது மற்றொரு குலத்தின் பெயர் மோதி குளம்
# கன்னங்குளம்

## அமைவிடம்

இது திருநெல்வேலி மாநகரிலிருந்து சுமார் 80கிமீ தொலைவில் அமைந்துள்ளது. இது வள்ளியூர் ஊராட்சி ஒன்றியத்திற்குட்பட்ட பகுதியாகும். கன்னங்குளம் இராதாபுரம் வட்டத்தில் அமைந்துள்ளது. இக்கிராமம் வள்ளியூரிலிருந்து 30கிமீ தொலைவிலும், லெவிஞ்சிபுரத்திலிருந்து 2கிமீ தொலைவிலும், இராதாபுரத்திலிருந்து 25கிமீ தொலைவிலும் அமைந்துள்ளது. இதன் வடக்கு எல்லையாக கன்னியாகுமரி-கூடங்குளம் தேசிய நெடுஞ்சாலையும், தெற்கில் இந்து மகா சமுத்திரமும், கிழக்கில் கூட்டபுளி என்னும் மீன்பிடி கிராமமும் மற்றும் மேற்கே பிராந்தநேரி என்னும் சிறு நதியும் அமைந்துள்ளது.  
இது கன்னியாகுமரி-தூத்துக்குடி நெடுஞ்சாலையில் கன்னியாகுமரியிலிருந்து சுமார் 15 கி.மீ. தொலைவில் அமைந்துள்ளது. இது கூடன்குளம் அணுமின்நிலையத்தின் மிக அருகாமையில் இந்து மகா சமுத்திரத்தின் கடற்கரை ஓரம் அமைந்துள்ளது.
# கன்னங்குளம்

## தொழில்கள்

பெரும்பாலான மக்கள் விவசாய முக்கிய தொழிலாக கொண்டுள்ளனர். முக்கிய பயிர்களாக பிச்சி, மல்லி பூக்கள் பயிர்களாக பயிரிடப்படுகின்றன. தென்னை, வாழை, கீரை, நெல், கிழங்குகள் போன்றவையும் பயிரிடப்படுகின்றனர்.
# கன்னங்குளம்

## விளையாட்டு

தமிழ்நாடு கபடி அணியில் இடம்பெற்றுள்ள விஜின் என்பவர் இவ்வூரை சார்ந்தவர் என்பது குறிப்பிடத்தக்கது.
# கன்னங்குளம்

## கல்வி

இவ்வூரில் ஒரு மேல்நிலைப்பள்ளியும், ஒரு நடுநிலைப்பள்ளியும், இரு மழலையர் பள்ளிகளும் செயல்பட்டுவருகின்றன. இங்கு வாழும் இளந் தலைமுறையினர் அனைவரும் கல்வியறிவு பெற்றவர்களாகவே உள்ளனர். இங்குள்ள பெரும்பாலானோர் பொறியியல், பல்தொழில்நுட்பம், கலை மற்றும் அறிவியல் கல்லூரிகளில் படித்து மற்றும் அந்தந்த துறைகளில் பணிபுரிந்து வருகின்றனர். இங்குள்ள மக்கள் சிலர் சுயதொழில் புரிவோராகவும் இன்னும் சிலர் தொழில் அதிபர்களாகவும் உள்ளனர். பீடி சுற்றும் தொழில் இங்குள்ள பெரும்பான்மையான மக்களின் தொழிலாக உள்ளது. இங்கு இந்து மேல்நிலைப்பள்ளி என்ற பள்ளி உள்ளது. இது 1964-ம் ஆண்டு பிச்சை நாடார் என்பவரால் ஆரம்பிக்கப்பட்டது.
# கன்னங்குளம்

## தொழில்

விவசாயம் இவ்வூர் மக்களின் பிரதான தொழிலாக உள்ளது. ஊரில் பெரும்பான்மையானோர் சொந்தமாக விவசாய நிலம் வைத்துள்ளனர்.விவசாயம் மூலமாக பிச்சி பூக்கள், தென்னை, வாழை, கீரை முதலியன விளைவிக்கப்படுகின்றன. மீன் இப்பகுதி மக்களின் அன்றாட உணவாக உள்ளது.
# கன்னங்குளம்

## வழிபாட்டு தலங்கள்

### இந்து சமயம்

1. முத்தாரம்மன் கோவில்
1. இசக்கியம்மன் கோவில்
1. சுடலைமாடன் கோவில்
1. பெருமாள் சுவாமி கோவில்
1. மன்னராஜா சுவாமி கோவில்
# கன்னங்குளம்

## வழிபாட்டு தலங்கள்

### கிறிஸ்தவ சமயம்

1. சி.எஸ்.ஐ தேவாலயம்
1. உபகார மாதா கத்தோலிக்க ஆலயம்
# கன்னங்குளம்

## நீர்நிலைகள்

1. தெப்பக்குளம்
1. கொல்லன் சாத்தநேரிகுளம்
# அபிதா

**அபிதா** ஒரு இந்தியத் திரைப்பட நடிகை ஆவார். இவர் கேரளத்தை பூர்வீகமாக கொண்டவர் ஆவார். இவர் தமிழ்த் திரைப்படங்களிலும் தமிழ் தொலைக்காட்சித் தொடர்களிலும் நடித்து வருகிறார். விக்ரம் நடித்த சேது திரைப்படத்தில் முக்கிய கதாப்பாத்திரத்தில் நடித்ததன் மூலமாகவும், சன் தொலைக்காட்சியில் 2007 முதல் 2013 வரை ஒளிபரப்பான 'திருமதி செல்வம்' நெடுந்தொடரின் *அர்ச்சனா* கதாப்பாத்திரத்தின் மூலமாகவும் புகழ்பெற்றார்.
# அபிதா

## நடித்த திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1997 | *எட்டுப்பட்டி ராசா* | தமிழ் |  |  |
| 1998 | *கோல்மால்* | ரேஷ்மா | தமிழ் |  |
| 1999 | *தேவதாசி* | மலையாளம் |  |  |
| *சேது* | அபிதக்குசலாம்பாள் (அபிதா) | தமிழ் | பரிந்துரைக்கப்பட்டது - சிறந்த நடிகைக்கான பிலிம்பேர் விருது - தமிழ் |  |
| 2001 | *சீறிவரும் காளை* | காமாட்சி | தமிழ் |  |
| *பூவே பெண் பூவே* | தமிழ் |  |  |  |
| 2004 | *அரசாட்சி* | தமிழ் |  |  |
| *Aagodella Olledakke* | கன்னடம் |  |  |  |
| 2005 | *உணர்ச்சிகள்* | தமிழ் |  |  |
| 2006 | *சுயேட்சை எம். எல். ஏ.* | தமிழ் |  |  |
| 2007 | *நம்நாடு* | தமிழ் |  |  |
# அபிதா

## தொலைக்காட்சித் தொடர்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2005–2006 | *ராஜ ராஜேஸ்வரி* | ராஜீ | தமிழ் |  |
| 2007–2013 | *திருமதி செல்வம்* | அர்ச்சனா | தமிழ் |  |
| 2008–2010 | *தங்கமான புருசன்* | ராசி | தமிழ் |  |
| 2009 | *சிம்ரன் திரை* | சாலினி | தமிழ் |  |
| 2013–2014 | *பொன்னூஞ்சல்* | நந்தினி | தமிழ் | } |
# விக்கிப்பீடியா:Statistics/weekly/29-Mar-2015
# மிதிவெடிகள் தடைக்கான பன்னாட்டு இயக்கம்

**மிதிவெடிகள் தடைக்கான பன்னாட்டு இயக்கம்** அல்லது **கண்ணிவெடிகள் தடைக்கான பன்னாட்டு இயக்கம்** (*International Campaign to Ban Landmines* **ICBL**) தனிநபரெதிர்ப்பு மிதிவெடிகளையும் கொத்துக் குண்டுகளையும் இல்லாத உலகிற்காகவும் இவ்வெடிகளால் பாதிக்கப்பட்டவர்களின் உரிமைகள் காக்கப்படவும் அவர்களுக்கு முழுமையான வாழ்வு அமையவும் பாடுபடும் அரசு சார்பற்ற அமைப்புகளின் கூட்டணியாகும்.  
1992ஆம் ஆண்டில் ஒருபோன்ற மனித உரிமைகள் கண்காணிப்பகம், பன்னாட்டு மெடிகோ, பன்னாட்டு மாற்றுத் திறனாளர் அமைப்பு, மனித உரிமைகளுக்கான மருத்துவர்கள், அமெரிக்க முன்னாள் வியத்நாம் வீரர்கள் சங்கம், மிதிவெடி பரிந்துரைக் குழு உள்ளிட்ட ஆறு அமைப்புகள் தங்கள் பொதுவான இலக்குகளை எட்ட ஒருங்கிணைந்து செயல்பட உடன்பட்டன. அப்போது உருவான இக்கூட்டணி வளர்ந்து 100 நாடுகளில் செயல் உறுப்பினர்களைக் கொண்டுள்ளது; பெண்கள், குழந்தைகள், முன்னாள் வீரர்கள், சமயக் குழுக்கள், சுற்றுச்சூழலாளர்கள், மனித உரிமையாளர்கள், ஆயுதக் கட்டுப்பாட்டாளர்கள், அமைதி மற்றும் முன்னேற்றம் குறித்து குவியப்படுத்திய குழுக்களாக இவர்கள் இயங்குகின்றனர். குறிப்பிடதக்கதோர் ஆதரவாளராக டயானா, வேல்ஸ் இளவரசி இருந்தார்.  
மிதிவெடி தடுப்பு உடன்பாட்டை (ஒட்டாவா உடன்படிக்கை) உருவாக்குவதில் மேற்கொண்ட முயற்சிகளுக்காக 1997ஆம் ஆண்டில் இந்த அமைப்பிற்கும் இதன் நிறுவன ஒருங்கிணைப்பாளரான, ஜோடி வில்லியம்சிற்கும் இணையாக அமைதிக்கான நோபல் பரிசு வழங்கப்பட்டது. ஒட்டாவா உடன்படிக்கையின்படி கண்ணிவெடிகளின் பயன்பாடு, தயாரிப்பு, சேமிப்பு, மாற்றுகை தடை செய்யப்படுகின்றது. இந்த உடன்பாடு கண்டமை இந்த இயக்கத்தின் மிகப்பெரும் வெற்றியாக கருதப்படுகின்றது.
# மிதிவெடிகள் தடைக்கான பன்னாட்டு இயக்கம்

## மேற்சான்றுகள்

1. UN Mine ban treaty text : http://www.un.org/Depts/mine/UNDocs/ban_trty.htm
# சீதாமர்கி கோயில்

**சீதாமர்கி கோயில்** பீகார் மாநிலத்திலுள்ள சீதாமர்கி மாவட்டத்தில் உள்ளது.
# சீதாமர்கி கோயில்

## அமைவிடம்

உத்திரப்பிரதேச மாநிலத்தில் அலகாபாத்துக்கும் வாரணாசிக்கும் இடையேயுள்ள சீதாமர்கி என்னுமிடத்தில் சீதைக்கான கோயில் உள்ளது. இந்த இடம் சீதை பிறந்த இடமாகவும் கருதப்படுகிறது.
# சீதாமர்கி கோயில்

## கதை

வால்மீகி ஆசிரமத்தில் லவன், குசன் வளரும்போது, இராமர் அனுப்பிய அசுவமேத யாகக் குதிரை இவ்விடத்திற்கு வந்ததாகவும், அது இராமர்க்குரியது எனத் தெரியாமல் லவன், குசன் அதனைக் கட்டிவைத்ததாகவும், அதனை விடுவிக்க ராமர் வந்ததாகவும், அப்போது இராமருக்கும் லவன், குசன் ஆகியோருக்கும் இடையே சண்டை நடந்ததாகவும், அப்போது சீதை வெளியே வந்து இராமரிடம் பிள்ளைகளைப் பற்றிக் கூறிவிட்டு, பிள்ளைகளை ராமரிடம் ஒப்படைத்துவிட்டு பூமிக்குள் சென்றதாகவும் வாய்மொழியாக ஒரு கதையை அங்கு கூறுகின்றனர். இந்த இடம் சீதாமடி எனப்படுகிறது.
# சீதாமர்கி கோயில்

## கலை

அழகான மரங்கள் சூழ்ந்திருக்க சுற்றிலும் நீர்நிலையோடு அமைந்துள்ள இக்கோயிலின் வளாகத்தில் சீதையின் கதையைக் கூறும் பல சிற்பங்களும் ஓவியங்களும் மிகவும் நேர்த்தியாக கலையம்சத்தோடு அமைக்கப்பட்டுள்ளன.
# தமிழகத்தில் இலங்கைத் தமிழ் அகதிகள்

**தமிழகத்தில் இலங்கைத் தமிழ் அகதிகள்** என்பது இலங்கையில் நடைபெற்ற உள்நாட்டு போரின் போது பாதிக்கப்பட்டு தங்கள் உடைமைகளை இழந்து, அகதிகளாக தமிழகத்திற்கு வருகை தந்த இலங்கைத் தமிழர்களை குறிப்பதாகும். இலங்கையில் இரு வகையான தமிழர்கள் உள்ளனர். 1.பூர்வீகத் தமிழர்கள். 2. ஆங்கிலேயர் ஆட்சிக் காலத்தில், தமிழகத்தில் இருந்து இலங்கையின் மலையகப் பகுதிகளில் தேயிலைத் தோட்டங்களை உருவாக்கவும், பராமரிக்கவும் அழைத்துச் செல்லப்பட்ட மலையகத் தமிழர்கள். 2012 ஆம் ஆண்டு இலங்கை அரசின் மக்கள் தொகை கணக்கின் படி இந்தியப் பூர்வீகத் தமிழர்கள் 839,504 பேரும், இலங்கையின் பூர்வீகத் தமிழர்கள் 2,269,266 பேரும் இலங்கையில் வசித்து வருகின்றனர்.
# தமிழகத்தில் இலங்கைத் தமிழ் அகதிகள்

## அகதியாக தமிழகம் வருகை

இலங்கையில் ஏற்பட்ட இன மோதல்களின் தொடர்ச்சியாக உயிரைக் காத்துக் கொள்வதற்காக எந்த வித பாதுகாப்புமில்லாத மீன்பிடிப் படகுகளில் 1983ம் ஆண்டு முதன் முதலில் அகதியாக இந்தியா நோக்கி தமிழர்கள் வந்தனர். வசதி வாய்ப்புள்ள சிலர் விமானம் மூலமும் தமிழகத்திற்கு வருகை தந்தனர். தொடர்ந்து 1983-1987, 1989-1991, 1996-2003, 2006-2010 ம் ஆண்டுகளிலும் தமிழர்கள் அகதிகளாக தமிழகம் நோக்கி வந்தனர். தமிழக மறுவாழ்வுத்துறை அலுவலகத்தின் கணக்கின் படி இக்காலப்பகுதியில் மொத்தமாக 3,03,076 பேர் இலங்கையில் இருந்து அகதிகளாக தமிழகம் நோக்கி வந்துள்ளனர்.
# தமிழகத்தில் இலங்கைத் தமிழ் அகதிகள்

## தமிழகத்தில் அகதி முகாம்கள்

அகதிகளாக தமிழகத்திற்கு வருகை தரும் இலங்கைத் தமிழர்களுக்காக மண்டபத்தில் ஏற்கனவே ஆங்கிலேயர் ஆட்சிக் காலத்தில் அமைக்கப்பட்டிருந்த முகாம் தற்காலிக இடைத்தங்கல் முகாமாக மாற்றப்பட்டது. அகதியாக வரும் மக்களை இங்கு வைத்து அவர்கள் உண்மையான அகதிகள் தானா என்பதை உறுதி செய்த பின்னர் தமிழகத்தின் பல்வேறு பகுதிகளிலும் அமைக்கப்பட்ட தற்காலிக முகாம்களுக்கு அனுப்பி வைக்கப்பட்டனர். போராளிக் குழுக்களைச் சார்ந்தவர்கள் எனச் சந்தேகிக்கப்படும் பட்சத்தில் மண்டபத்தில் உள்ள தடுப்பு முகாம்களிலோ அல்லது செங்கல்பட்டு மற்றும் பூந்தமல்லியில் இருந்த சிறப்பு முகாம்களிலோ தடுத்து வைக்கப்பட்டனர். தமிழகத்தில் மண்டபம், கொட்டப்பட்டு ஆகியவை இடைத்தங்கல் முகாம்களாக அமைக்கப்பட்டு தற்போது தற்காலிக முகாம்களாக மாற்றப்பட்டுள்ளது. சென்னையில் உள்ள கும்முடிப்பூண்டி, புழல், ஈரோட்டில் உள்ள பவாணிசாகர், திருச்சியில் உள்ள கொட்டப்பட்டு, வாழவந்தான்கோட்டை, இராமநாதபுரத்தில் உள்ள மண்டபம் ஆகிய முகாம்கள் அளவில் பெரிய முகாம்கள் ஆகும். இங்கு ஒவ்வொரு முகாமிலும் சுமார் 500 முதல் 1500 குடும்பங்கள் வரை தங்க வைக்கப்பட்டுள்ளனர்.  
ஓரளவு பொருளாதார வசதியுடன் வருகை தந்தவர்கள் காவல்துறைப் பதிவுடன் முகாம்களுக்கு வெளியே சென்று வசிக்க அனுமதிக்கப்பட்டனர். இவர்கள் குறிப்பிட்ட காலத்திற்கு ஒரு முறை காவல் நிலையம் அல்லது மாவட்ட நிர்வாகத்திடம் தங்களது பதிவுகளை அல்லது அனுமதிகளை புதுப்பித்துக் கொள்ள அறிவுறுத்தப்பட்டனர்.  
தற்போது தமிழகத்தில் உள்ள 110 முகாம்களில் சுமார் 20 ஆயிரம் குடும்பங்களைச் சார்ந்த 65000 பேர் வசித்து வருகின்றனர். இவர்களைத் தவிர முகாம்களுக்கு வெளியே சுமார் 35000 பேர் வசித்து வருகின்றனர்.
# தமிழகத்தில் இலங்கைத் தமிழ் அகதிகள்

## தமிழக அரசின் உதவிகள்

தமிழகத்தைப் பொறுத்தவரை எந்தக் கட்சி ஆட்சிக்கு வந்தாலும் இலங்கைத் தமிழர்களுக்கு பாராபட்சம் காட்டாமல் முடிந்த வரை உதவித் திட்டங்களை அறிவித்து செயல்படுத்தியுள்ளன.
# தமிழகத்தில் இலங்கைத் தமிழ் அகதிகள்

## வீடு மற்றும் சுகாதாரம்

முகாம்களில் மக்கள் வசிப்பதற்கு ஆரம்பத்தில் பத்துக்கு பத்து என்ற அளவில் தற்காலிக குடியிருப்புகள் ஏற்படுத்திக் கொடுக்கப்பட்டது. தொடர்ந்து வந்த காலங்களில் அவை ஓரளவு நிரந்தர வீடுகளாக அமைத்துக் கொடுக்கப்பட்டது. இருப்பினும் இது அனைத்து முகாம்களிலும் முழுமையாக நடைபெறவில்லை. இன்னும் ஒரு சில முகாம்களிலும் வீடுகளின் தேவை இருந்து கொண்டுதான் உள்ளது. அரசும் தொடர்ந்து வீடுகள் அமைப்பு, திருத்தம் போன்ற பணிகளை செய்து கொண்டிருக்கிறது.
ஒரு சில முகாம்களில் தொண்டு நிறுவனங்களுடன் இணைந்தும் வீடுகள் அமைத்துக் கொடுத்தல் மற்றும் திருத்தப் பணியினை அரசு மேற்கொண்டது. உதாரணமாக திருநெல்வேலியில் கங்கைகொண்டான் என்னும் இடத்தில் பலநோக்கு சமூக சேவை மையத்துடன் இணைந்து புதிய நிரந்தர வீடுகள் அமைத்துக் கொடுக்கப்பட்டுள்ளது. இதே போல திண்டுக்கல் மாவட்டம் பழனி அருகே சிவகிரிப்பட்டியில் ஆபர் என்னும் நிறுவனத்தினாலும், சிவகங்கை மாவட்டம் கௌரிப்பட்டி என்னும் இடத்தில் அட்ரா இந்தியா என்னும் நிறுவனத்தினாலும் நிரந்தர வீடுகள் அமைத்துக் கொடுக்கப்பட்டுள்ளது.
கழிவறை மற்றும் குழியலறைகளைப் பொறுத்தவரையில் அரசு மட்டுமின்றி முகாம்களில் பணியாற்றிடும் தொண்டு நிறுவனங்களின் மூலமும் செய்து கொடுக்கப்பட்டுள்ளது.
நீர் தேவையும் இயன்றவரை அரசினால் முழுமையாக செய்து கொடுக்கப்பட்டுள்ளது.
வீடுகள், சுகாதார வசதி மற்றும் நீர் வசதிகளைப் பொறுத்தவரையில் சில இடங்களில் தேவைகள் இருப்பினும் உள்ளூர் மக்களுடன் ஒப்பிடும் போது ஓரளவு மேம்பட்ட நிலையே அகதி முகாம்களில் காணப்படுகிறது.
# தமிழகத்தில் இலங்கைத் தமிழ் அகதிகள்

## மின்சாரம்

அகதி மக்கள் பயன்படுத்திடுவதற்காக இலவச மின்சாரம் வழங்கப்படுகிறது. மின்சாரத்திற்கான செலவினங்களை தமிழக மறுவாழ்வுத்துறையே ஏற்றுக் கொண்டுள்ளது..
# தமிழகத்தில் இலங்கைத் தமிழ் அகதிகள்

## உதவித்தொகை

இலங்கைத் தமிழர்கள் தங்களது அன்றாட தேவைகளைப் பூர்த்தி செய்து கொள்வதற்காக அரசினால் 1990ம் ஆண்டுகளில் மாதம் ஒன்றிற்கு ரூ.144 ஆக கொடுக்கப்பட்ட உதவித் தொகை தொடர்ந்து வந்த காலங்களில் 288, 400 என மாற்றம் செய்யப்பட்டு தற்போது, குடும்பத் தலைவர் ஒருவருக்கு ரூ.1000ம், 12 வயதிற்கு மேற்பட்ட குடும்பத் தலைவர் அல்லாதவர்களுக்கு ரூ.750ம் 12 வயதிற்கு கீழே உள்ள குழந்தைகளுக்கு ரூ.400ம் ஆக வழங்கப்படுகிறது.
# தமிழகத்தில் இலங்கைத் தமிழ் அகதிகள்

## மானிய விலையில் உணவுப் பொருட்கள்

மானிய விலை உணவுப் பொருட்களைப் பொறுத்த வரையில் எட்டு வயது பூர்த்தியடைந்தவர்களை பெரியவர்கள் எனக் கணக்கில் கொண்டு பெரியவர்களுக்கு மாதாந்தம் 12 கிலோ அரிசியும் குழந்தைகளுக்கு மாதாந்தம் ஆறு கிலோ அரிசியும் இலவசமாக வழங்கப்படுகிறது. போக்குவரத்துச் செலவினங்களுக்காக மட்டும் 57 பைசா என்ற வகையில் அரிசிக்கு மக்களிடம் இருந்து பணம் பெறப்பட்டது. ஆனால் தற்போது ஒரு குடும்பத்திற்கு 20 கிலோ வரையிலும் முற்றிலும் இலவசமாகவே வழங்கப்படுகிறது. மிகுதியான அரிசிக்கு மட்டும் இந்தத் தொகை பெறப்படுகிறது.  
மண்ணென்ணெய், சீனி, கோதுமை, பாமாயில், உளுந்து, பருப்பு போன்ற ஏனைய பொருட்களும் சராசரி தமிழக ரேசன் அட்டைதாரர்களுக்கு வழங்கப்படும் மானிய விலையிலேயே வழங்கப்படுகிறது. இவற்றில் மண்ணென்ணெய் மற்றும் சீனி மட்டுமே ஆரம்ப காலங்களில் அகதி மக்களுக்கு வழங்கப்பட்டு வந்தது. ஏனைய பொருட்கள் அனைத்தும் கடந்த சில வருடங்களாகவே அகதி மக்களுக்கும் விரிவுபடுத்தப்பட்டு வழங்கப்படுகிறது.
# தமிழகத்தில் இலங்கைத் தமிழ் அகதிகள்

## ஆடைகள், பாத்திரங்கள்

ஆண்டிற்கொருமுறை அரசினால் துணிமனிகள் வழங்கப்பட்டு வந்தது. கடந்த சில ஆண்டுகளாக துணிமனிகளின் மதிப்பிற்கான கூப்பன் மக்களுக்கு வழங்கப்பட்டு அவற்றைக் கொண்டு கோ-ஆப் டெக்ஸ் சில் மக்கள் தங்களுக்கு வேண்டிய துணிகளை எடுத்துக் கொள்வதற்கு வழி செய்து கொடுக்கப்பட்டுள்ளது. ஆண்கள் எனில் வேட்டி, துண்டு, பணியன், பாய், பெட்சீட் போன்றவை வாங்குவதற்கும், பெண்கள் எனில் சேலை, பாவாடை, ஜாக்கெட், பெட்சீட், துண்டு, பாய் போன்றவை வாங்குவதற்கும் அரசினால் நிர்ணயிக்கப்பட்ட விலையில் கூப்பன்கள் வழங்கப்படுகிறது. இதே போன்று சிறுவர்களுக்கும் அவர்களுக்குரிய ஆடைகள் வாங்குவதற்கான கூப்பன்கள் வழங்கப்படுகிறது. இவற்றைக் கொண்டு மக்கள் தங்களுக்குத் தேவையான ஆடைகளை வாங்கிக் கொள்ள இயலும்.  
இரண்டு வருடத்திற்கு ஒரு முறை அரசினால் ரூ.250 மதிப்புள்ள அலுமினிய பாத்திரங்கள் வழங்கப்படுகிறது.  
இவை தவிர தமிழக மக்களுக்கு நடைமுறைப்படுத்தப்படும் அரசின் பெரும்பாலான சமூக நலப் பாதுகாப்பு நலத்திட்டங்கள் இலங்கைத் தமிழர்களுக்கும் விரிவுபடுத்தப்பட்டுள்ளது. அவற்றில் சில…  
- முத்துலட்சுமி ரெட்டி மகப்பேறு உதவித் திட்டம்
- திருமண உதவித் திட்டம்
- பெண் குழந்தைகள் பாதுகாப்புத் திட்டம்
- ஆதரவற்றோருக்கான உதவுத்தொகை
- மாற்றுத் திறனாளிகளுக்கான உதவுத்தொகை
- விதவையர்களுக்கான உதவுதொகை
- தையல் தெரிந்த பெண்களுக்கு இலவச தையல் இயந்திரம் வழங்குதல்
- முதல்வரின் மருத்தவ காப்பீட்டுத் திட்டம்
- இறுதிச்சடங்கிற்கான உதவித்தொகை
# தமிழகத்தில் இலங்கைத் தமிழ் அகதிகள்

## கல்வி

### ஆரம்பக் கல்வி

இலங்கையில் இருந்து அகதியாக வரும் மாணவர்கள் எந்த வித உரிய ஆவணங்களும் இல்லாமல் பெற்றோர்கள் வழங்கும் உறுதி மொழியின் அடிப்படையில் பள்ளித் தலைமையாசிரியரின் ஒப்புதலுடன் பள்ளிகளில் சேர்த்துக் கொள்ளப்பட்டனர். ஆரம்பக் கல்வி முதல் 12ம் வகுப்பு வரையில் அரசுப் பள்ளிகளில் இலவசமாக கல்வியைத் தொடர அனுமதிக்கப்பட்டனர். தமிழக மாணவர்களுக்கு வழங்கப்படும் இலவச பாடப்புத்தகம், குறிப்பேடுகள், மிதிவண்டி, மடிக்கணினி போன்றவையும் அகதி மாணவர்களுக்கும் வழங்கப்பட்டது.
# தமிழகத்தில் இலங்கைத் தமிழ் அகதிகள்

## கல்வி

### உயர்நிலைக் கல்வி

கல்லூரிக் கல்விக்கு ஆரம்ப காலத்தில் சிறப்பு இட ஒதுக்கீடு வழங்கப்பட்டு பொறியியல் கல்வியில் பத்து இடங்கள், மருத்துவ கல்வியில் பத்து இடங்கள், சட்டப் படிப்பில் ஐந்து இடங்கள், வேளாண் கல்லூரியில் ஐந்து இடங்கள், பல்தொழிற்நுட்பக் கல்லூரியில் 20 இடங்கள் என அகதி மாணவர்களுக்கு வாய்ப்புகள் வழங்கப்பட்டது.  
ஆனால் சென்னை உயர் நீதிமன்றத்தில் தொடரப்பட்ட ஒரு வழக்கில் வழங்கப்பட்ட தீர்ப்பையடுத்து இந்த சிறப்பு இட ஒதுக்கீடுகள் நிறுத்தப்பட்டது. சில ஆண்டுகள் இலங்கைத் தமிழ் அகதி மாணவர்கள் பொறியியல் மற்றும் மருத்துவக் கல்வியைத் தொடர இயலாத நிலை இருந்தது. தொடர்ந்து வந்த காலங்களில் தமிழக அரசின் உதவியோடு பொறியியல் கல்விக்கான வாய்ப்புகள் கிடைக்கப்பெற்றாலும் இன்று வரை அரசு மருத்துவக் கல்லூரிகளில் இலங்கைத் தமிழ் அகதி மாணவர்கள் சேர்த்துக் கொள்ளப்படுவது இல்லை. ஒரு சில மாணவர்கள் மட்டும் தனியார் மருத்துவக் கல்லூரிகளில் பயின்று வருகின்றனர்.  
தமிழ்நாட்டில் பள்ளிக் கல்வியை நிறைவு செய்யும் இலங்கைத் தமிழ் அகதி மாணவர்களும் பொறியியல் கல்லூரிகளுக்கான பொதுக் கலந்தாய்வில் பொதுப் பிரிவின் கீழ் கலந்து கொள்ளலாம் என்று தமிழக அரசினால் உத்தரவிடப்பட்டது. இதனைத் தொடர்ந்து தகுதியுள்ள இலங்கைத் தமிழ் அகதி மாணவர்கள் பொறியியல் கல்விக்கான பொதுக் கலந்தாய்வில் கலந்து கொண்டு பொறியியல் கல்வியைத் தொடர்ந்து வருகின்றனர்.
# தமிழகத்தில் இலங்கைத் தமிழ் அகதிகள்

## தமிழக அரசின் கல்வி தொடர்பான உதவிகள்

- முகாம்களிலேயே அங்கன்வாடி மையம்
- இலவச பள்ளிக் கல்வி
- விலையில்லா மிதிவண்டி
- விலையில்லா மடிக்கணினி
- முதலாவது தலைமுறை பொறியியல் மாணவர்களுக்கு ரூ.20,000 கல்வி உதவி
- உயர்கல்வி பயில்வோருக்கு கல்வி உதவி
- அனைத்து அரசு பிற்படுத்தப்பட்டோர் நல விடுதிகளிலும் தலா ஐந்து இடங்கள் ஒதுக்கீடு
# தமிழகத்தில் இலங்கைத் தமிழ் அகதிகள்

## வேலை வாய்ப்பு

அகதி மக்களுக்கு என சிறப்பு வேலை வாய்ப்புகள் எதுவும் அரசினால் உருவாக்கிக் கொடுக்கப்படவில்லை. ஆரம்ப காலங்களில் வேலை வாய்ப்பிற்காக முகாமினை விட்டு வெளியே செல்வதற்கான கட்டுப்பாடுகளும் இருந்தது. தற்போது அவை படிப்படியாக குறைந்துள்ளது. முகாம்களின் அமைவிடத்திற்கேற்ப தங்களுக்கு கிடைக்கும் வேலைகளை அகதி மக்கள் செய்து வருகின்றனர். குறிப்பாக வண்ணப் பூச்சுப் பணிகளில் பெரும்பாலான அகதி மக்கள் ஈடுபடுகின்றனர். படித்த சிலர் தனியார் நிறுவனங்களில் பணி புரிகின்றனர். அகதி மக்களுக்கு அரசு வேலை வாய்ப்புக்கான அனுமதிகள் இல்லை. சில நேரங்களில் தகுதி இருந்தும் கூட தனியார் நிறுவனங்களில் அகதி என்ற காரணத்தினால் வேலை வாய்ப்பு மறுக்கும் சம்பவங்களும் உண்டு. முகாம்களில் பணியாற்றி வரும் தொண்டு நிறுவனங்கள் சில தொழிற்பயிற்சிகள் வழங்கி சிறு தொழில் முயற்சிகளுக்கான உதவிகள் வழங்குகின்றன.
# தமிழகத்தில் இலங்கைத் தமிழ் அகதிகள்

## தணிக்கை/அனுமதிகள்

ஆரம்ப காலங்களில் அகதி மக்கள் குடியிருப்புகள் பாதுகாப்பு வலயங்கள் போன்றே இயங்கின. ஒவ்வொரு முகாமிலும் காவல்துறை அலுவலர்கள், புலனாய்வுத்துறை அலுவலர்கள் இருப்பார்கள். அவர்களின் அனுமதி பெற்றே வெளியே செல்ல வேண்டும். மாலைக்குள் இருப்பிடம் திரும்ப வேண்டும் போன்ற கட்டுப்பாடுகள் இருந்தது. காலப்போக்கில் கட்டுப்பாடுகள் குறைந்து, அகதி மக்களும் தமிழக மக்களைப் போன்றே நடமாடும் நிலை ஏற்பட்டிருந்தாலும் கூட, இன்றும் அகதி மக்களை அரசு அதிகாரிகள் தணிக்கை என்னும் கணக்கெடுக்கும் முறை நடைமுறையில் உள்ளது. ஒவ்வொரு மாதமும் முதல் மற்றும் மூன்றாம் ஞாயிற்றுக் கிழமைகளில் முகாம் வருவாய் ஆய்வாளர் மற்றும் புலனாய்வுத் துறையினரால் அகதி மக்கள் கணக்கெடுப்பு நடைபெறும். இதில் அனைத்து மக்களும் தவறாது சமூகமளிக்க வேண்டும். இன்றும் சில முகாம்களில் முகாம்களுக்குள்ளேயே புலனாய்வுத்துறை, காவல்துறை போன்றோரின் கண்காணிப்பு உள்ளது. அகதி மக்கள் முகாமினை விட்டு வெளியூர்களுக்கு செல்வதாயின் வட்டாட்சியரிடம் அனுமதி பெற்றே செல்ல வேண்டும்.
# தமிழகத்தில் இலங்கைத் தமிழ் அகதிகள்

## அடையாள அட்டை

இலங்கைத் தமிழ் அகதி மக்களுக்கு அவர்களின் அடிப்படை விபரங்கள் மற்றும் குடும்ப புகைப்படத்துடன் கூடிய குடும்ப அடையாள அட்டைகள் வழங்கப்பட்டது. அகதியாக மண்டபம் முகாமில் பதிவு செய்யப்பட்ட உடனே இத்தகைய அடையாள அட்டைகள் வழங்கப்படும். கடந்த 2007ம் ஆண்டு முதல் முகாம்களில் உள்ள அகதி மக்களுக்கு தனிநபர் அடையாள அட்டைகள் வழங்கப்பட்டது. அகதி மக்களின் விபரங்கள் முழுமையாக சேகரிக்கப்பட்டு தேசிய தகவல் மையத்தின் உதவியுடன் அடையாள அட்டைகள் தயாரிக்கப்பட்டு மறுவழ்வுத்துறை மற்றும் மாவட்ட நிர்வாகத்தின் மூலம் வழங்கப்பட்டுள்ளது.  
இந்திய அரசின் திட்டமான ஆதார் அடையாள அட்டைகள் வழங்கும் திட்டத்தின் கீழும் அடையாள அட்டைகள் இலங்கைத் தமிழ் அகதி மக்களுக்கும் பதிவு செய்து வழங்கப்பட்டுள்ளது.
# தமிழகத்தில் இலங்கைத் தமிழ் அகதிகள்

## தொண்டு நிறுவனங்களும் உதவிகளும்.

இலங்கைத் தமிழ் அகதி மக்களிடையே பணி செய்வதாயின் தமிழக அரசின் மறுவாழ்வுத்துறை அனுமதி பெற்றே பணிகளைத் தொடர முடியும். அந்த வகையில் பல்வேறு தொண்டு நிறுவனங்கள் தமிழக அரசின் மறுவாழ்வுத்துறையின் அனுமதியுடன் இலங்கைத் தமிழ் அகதி மக்களுக்கு மறுவாழ்வுப் பணிகளை செய்து வருகின்றன. அவற்றுள் குறிப்பிடத் தக்கவை,
# தமிழகத்தில் இலங்கைத் தமிழ் அகதிகள்

## தொண்டு நிறுவனங்களும் உதவிகளும்.

### ஈழ ஏதிலியர் மறுவாழ்வுக் கழகம்

ஈழ ஏதிலியர் மறுவாழ்வுக் கழகம் என்பது இலங்கைத் தமிழ் அகதி மக்களுக்காக இலங்கைத் தமிழ் மக்களால் நடத்தப்பட்டு வரும் தொண்டு நிறுவனம் ஆகும். ஆரம்ப காலம் முதலே இலங்கைத் தமிழ் அகதி முகாம்களில் பணி செய்து வருகிறது. குழுக் கட்டமைப்புகள், கல்விக்கான உதவிகள், சுய உதவிக் குழுக்களை உருவாக்குதல், சான்றிதழ்கள் தொடர்பான விழிப்புணர்வு என்ற வகையில் இதன் பணிகள் உள்ளன.
# தமிழகத்தில் இலங்கைத் தமிழ் அகதிகள்

## தொண்டு நிறுவனங்களும் உதவிகளும்.

### ஜே. ஆர். எஸ்

ஜே.ஆர்.எஸ் ம் ஆரம்ப காலம் தொட்டே இலங்கைத் தமிழ் அகதி மக்களுக்காக பணியினைச் செய்து வருகிறது. இது முகாம்களில் மாலைநேரக் இலவச பயிற்சி மையங்களை நடத்தி வருகிறது.
# தமிழகத்தில் இலங்கைத் தமிழ் அகதிகள்

## தொண்டு நிறுவனங்களும் உதவிகளும்.

### அட்ரா இந்தியா

அட்ரா இந்தியா – இந்நிறுவனம் 2004ம் ஆண்டிற்குப் பின்னரே அகதி முகாம்களில் பணியாற்றத் தொடங்கியது. இருப்பினும் இந்நிறுவனம் முகாம்களில் கழிவறைகள் அமைப்பு, நிரந்தர வீடுகள் அமைப்பு போன்ற பணிகளுக்கு முக்கியத்துவம் கொடுத்து தனது பணிகளை மேற்கொண்டது. தற்போது வாழ்வாதாரத்தை மேம்படுத்துவதற்கான பயிற்சிகள், கடன் உதவிகள் போன்ற திட்டங்களை நடைமுறைப்படுத்தி வருகிறது.
# தமிழகத்தில் இலங்கைத் தமிழ் அகதிகள்

## தொண்டு நிறுவனங்களும் உதவிகளும்.

### லெபரா இந்தியா

லெபரா இந்தியா – குழந்தைகள் ஊட்ட நலத்திட்டத்தை செயற்படுத்தி வருகிறது. குழந்தைகளுக்கான ஊட்டச்சத்து உணவுகள் வழங்குதல், கல்விக்கான உபகரணங்கள் வழங்குதல் போன்ற பணிகளை மேற்கொண்டு வருகிறது.  
பல்நோக்கு சமூக சேவை மையங்கள் தங்கள் அமைவிடத்திற்கு அருகில் உள்ள முகாம்களில் தங்களது நிதி வளத்திற்கு ஏற்ப தங்களால் இயன்ற பணிகளை செய்து வருகின்றனர். வீடமைப்பு, கழிவறை அமைப்பு, தொழிற்பயிற்சிகள் என்பன இவற்றின் பணிகளில் குறிப்பிடத்தக்கவை.
# தமிழகத்தில் இலங்கைத் தமிழ் அகதிகள்

## அரசு நிர்வாகம்

இந்தியாவைப் பொறுத்தவரையில் அகதிகளுக்கு மத்திய அரசு உதவிகளைப் பெற்று மாநில அரசே அவர்களை பராமரித்து வருகின்றது. அகதி மக்களுக்கான செயல் திட்டங்களை மாநில அரசு நடைமுறைப்படுத்தி அவற்றை மத்திய அரசுக்கு சமர்ப்பித்து உரிய செலவினத்தை பெற்றுக் கொள்ளும் முறை பின்பற்றப்படுகிறது. இருப்பினும் இலங்கைத் தமிழர்களின் நலன்களைப் பொறுத்தவரையில் மத்திய அரசின் உதவி மட்டுமின்றி பல்வேறு திட்டங்களில் மாநில அரசும் தனது முழுமையான பங்களிப்பை வழங்கி வருகின்றது.  
தமிழக அரசின் மறுவாழ்வுத்துறை அலுவலகம் சென்னையில் உள்ள எழிலகத்தின் நான்காம் தளத்தில் அமைந்துள்ளது. இங்கு மறுவாழ்வுத்துறை ஆணையர் மற்றும் பிற அலுவலர்கள் உள்ளனர். மறுவாழ்வுத்துறையின் கீழ் ஒவ்வொரு மாவட்டத்திலும் மாவட்ட ஆட்சியர், மாவட்ட ஆட்சியரின் நேர்முக உதவியாளர் (பொது), அகதிகளுக்கென சிறப்பு வட்டாட்சியர் போன்றோர் அகதி மக்களுக்கான பொறுப்பாக உள்ளனர். மேலும் முகாம்கள் அமைந்துள்ள தாலுக்காவினைச் சார்ந்த வட்டாட்சியரின் கண்காணிப்பில் முகாம்கள் இருக்கும். ஒவ்வொரு முகாமிற்கும் அகதிகள் பணிகளை மேற்கொள்வதற்கென வருவாய் ஆய்வாளர்கள் நியமிக்கப்பட்டுள்ளனர்.
# தாத்தா

**தாத்தா** (*grandfather*) என்பது உறவுமுறையைக் குறிக்கும் பெயர்ச்சொல்லாகும். தாய் மற்றும் தந்தையின் தந்தை தாத்தா என்ற உறவுமுறை பெயரால் அழைக்கப்படுகிறார்.  
தென்னிலங்கை முசுலிம்களிடையே **தாத்தா** என்ற சொல் தமக்கையைக் குறிக்கப் பயன்படுத்தப்படுகிறது. இதில் முதலாவது **தா** எழுத்து வந்தான் என்பதில் வரும் *தா* போன்று மொழியப்படுகிறது.
# தாத்தா

## கூட்டுக்குடும்பத்தில்

கூட்டுக்குடும்ப வாழ்க்கை முறையில் குடும்பத்தின் தலைவனாக பொதுவாக தாத்தாவே செயல்படுகிறார். கூட்டுக்குடும்ப வாழ்க்கை அரிதாகிவிட்ட இக்காலத்தில் தாத்தாவின் முக்கியத்துவம் மறக்கப்பட்டுவிட்டது. தாத்தா என்பவர் குடும்பத்தில் மிக முக்கியமான நபராக திகழ்கிறார்.
# தாத்தா

## வேறு மொழிகளில்

சிங்கள மொழியில் தாத்தா (*තාත්තා*) என்பது தந்தையைக் குறிக்கும்.
# தாத்தா

## தமிழ்த் தாத்தா

பேராசிரியர் உ.வே. சாமிநாதன் (உ.வே.சா.) தமிழ்த் தாத்தா என்று அன்புடன் அழைக்கப்படுகிறார்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ

**ஐ.ஆர்.என்.எஸ்.எஸ்-1ஏ** (IRNSS-1A) என்பது இந்திய பிராந்திய ஊடுருவும் துணைக்கோள்கள் வரிசையில் முதலாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ

## உருவாக்கம்

இச்செயற்கைக்கோளை இந்திய விண்வெளி ஆய்வு மையம் 125 கோடி இந்திய ரூபாய் மதிப்பில் உருவாக்கியது. இசஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ

## ஏவுதல்

ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 1 சூலை 2013 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது. இச்செயற்கைக்கோள் முதலில் 26 சூன் 2013 அன்று ஏவத் திட்டமிடப்பட்டு தொழில்நுட்பக் கோளாறு காரணமாய் தாமதமாகியது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ

## இதையும் பார்க்கவும்

- இஸ்ரோவின் எதிர்காலத் திட்டங்கள்
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# பெர்ட்ராண்ட் பிக்கார்டு

/HB-SIB விமானம்]]  
**பெர்ட்ராண்ட் பிக்கார்டு** (Bertrand Piccard) (பிறப்பு: 1 மார்ச் 1958) சுவிட்சர்லாந்து நாட்டு மனநல மருத்துவரும் மற்றும் வான் கப்பல் (Hot air balloon) ஆராய்ச்சியாளரும் ஆவார். 1 மார்ச் 1999ஆம் ஆண்டில், பிரியன் ஜோன்ஸ் என்ற வானோடியுடன், வெப்பக் காற்று பலூனில் (Hot air balloon) (வான் கப்பல்) உலகை வலம் வந்தவர்.  
சுவிட்சர்லாந்து, லூசன்னா நகரில் பிறந்தவர். இவரது தாத்தா அகஸ்டி பிக்கார்ட் வான் கப்பலை ஓட்டும் கலையில் நிபுனர். இவரது தந்தை ஜாக்கியுஸ் பிக்கார்ட் ஆழ்கடல் ஆராய்ச்சியாளர்.. சோலார் இம்பல்ஸ் எனும் நிறுவனத்தின் தலைவர் மற்றும் விமானி ஆவார்.  
விமானியானா ஆண்ட்ரே போர்ஸ்பெர்க் உடன் இணைந்து, 13 ஆண்டு கால ஆய்வு முடிவில் எவ்வித எரிபொருள் இல்லாமல் சூரிய ஆற்றலால் மட்டுமே இயங்கும் சோலார் இம்பல்சு-2 விமானத்தை வடிவமைத்துள்ளார்.  
9 மார்ச் 2015 முதல் இவ்விமானத்தை ஆண்ட்ரே போர்ஸ்பெர்க்கும் தாமும் மாற்றி மாற்றி ஓட்டி, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.
# பெர்ட்ராண்ட் பிக்கார்டு

## இதனையும் காண்க

- சோலார் இம்பல்சு-2
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி

**ஐ.ஆர்.என்.எஸ்.எஸ்-1சி** (IRNSS-1C) என்பது இந்திய பிராந்திய ஊடுருவும் துணைக்கோள்கள் வரிசையில் மூன்றாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி

## உருவாக்கம்

இச்செயற்கைக்கோளை இந்திய விண்வெளி ஆய்வு மையம் உருவாக்கியது. இடஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி

## ஏவுதல்

ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 15 அக்டோபர் 2014 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி

## இதையும் பார்க்கவும்

- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐஆர்என்எஸ்எஸ் 1-டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ

**ஐ. ஆர். என். எஸ். எஸ். - 1இ** (IRNSS-1E) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஐந்தாவது செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ

## ஏவுதல்

ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் இரண்டாம் ஏவுதளத்திலிருந்து 20 சனவரி 2016 ஆம் ஆண்டு, இ.சீ.நே. 09:31 மணிக்கு, பி. எஸ். எல். வி. - சி31 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. பின்னர், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்பட்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ

## இதையும் பார்க்கவும்

- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1எஃப்

**ஐ.ஆர்.என்.எஸ்.எஸ்-1எஃப்** (IRNSS-1F) என்பது இந்திய பிராந்திய ஊடுருவும் துணைக்கோள்கள் வரிசையில் ஐந்தாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது. இச்செயற்கைக்கோள் 2016 ஆம் ஆண்டு ஏவத்திட்டமிடப்பட்டுள்ளது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1எஃப்

## இதையும் பார்க்கவும்

- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1ஜி
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி

**ஐ. ஆர். என். எஸ். எஸ். - 1ஜி** (IRNSS-1G) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஏழாவது மற்றும் கடைசி செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி

## ஏவுதல்

ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் முதலாம் ஏவுதளத்திலிருந்து 28 ஏப்ரல் 2016 ஆம் ஆண்டு, இ.சீ.நே. 12:50 மணிக்கு, பி. எஸ். எல். வி. - சி33 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. வரும் நாட்களில், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்படும்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி

## இதையும் பார்க்கவும்

- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
# மைசூர் ஸ்டேட் வங்கி

***மைசூர் ஸ்டேட் வங்கி*** (ஆங்கிலம்:State Bank of Mysore) அல்லது **ஸ்டேட் பாங்க் ஆஃப் மைசூர்** என்பது இந்தியாவின் தேசியமயமாக்கப்பட்ட 26 வங்கிகளில் ஒன்றாகும். இது, இந்தியாவின் மிகப்பெரிய மற்றும் மிகமுக்கியமான வங்கியான பாரத ஸ்டேட் வங்கியின் துணை வங்கியாகும். இவ்வங்கி பெங்களூருவைத் தலைமையிடமாகக் கொண்டு செயல்பட்டு வருகிறது.
# மைசூர் ஸ்டேட் வங்கி

## ஒன்றிணைப்பு

2016 ஆம் ஆண்டில், மைசூர் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, ஸ்டேட் பேங்க் ஆஃப் திருவிதாங்கூர், மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன் இணைக்கப்பட்டன.
# ஆண்ட்ரே போர்ஸ்பெர்க்

/HB-SIB விமானம்]]  
**ஆண்ட்ரே போர்ஸ்பெர்க்** (André Borschberg), சுவிட்சர்லாந்து நாட்டு வணிகரும் இராணுவ ஜெட் விமானியும் ஆவார். பெர்ட்ராண்ட் பிக்கார்டை தலைவராகக் கொண்ட சோலார் இம்பல்ஸ் திட்ட நிறுவனத்தின் இணை நிறுவனர் மற்றும் தலைமை நிர்வாக இயக்குநர் ஆவார்.  
7 சூலை 2010ஆம் ஆண்டில், சூரிய ஆற்றல் மூலம் இயங்கும் **சோலார் இம்பல்ஸ்** விமானத்தை, நீண்ட தொலைவிலும் அதிக உயரத்திலும், இரவிலும் பகலிலும் 26 மணி நேரம் வரை பறந்து காட்டி சாதனை படைத்தவர்.  
**சோலார் இம்பல்ஸ்-1** எனும் சூரிய ஆற்றல் விமானத்தை மூன்று முறை இயக்கிக் காட்டியதன் மூலம், பன்னாட்டு விமான அமைப்பு, இவருக்கு எட்டு விருதுகள் வழங்கி சிறப்பு செய்தது.